钦定古今图书集成/明伦汇编/交谊典/第030卷 > 《明会典》 > 《礼部仪制司官员礼》
## 钦定古今图书集成/明伦汇编/交谊典/第030卷 > 《明会典》 > 《礼部仪制司官员礼》

朝廷尚爵，故官员礼类依品级等次。凡拜揖、序立、行
走、回避、尊卑、上下、森然各有仪节。故备述之，而《仪从
到任礼》附焉。

凡官员拜揖。洪武二十年定，“凡公侯驸马相见，各行
两拜礼。一品官见公侯驸马，一品官居右，行两拜礼；
公、侯、驸马居左答礼；二品见一品、二品居右，行两拜
礼；一品居左答礼；三品见二品、三品居右，行两拜礼；
二品居左答礼；四品见三品、四品居右，行两拜礼；三
品居左答礼；五品见四品、五品居右，行两拜礼；四品
居左，答礼。六品以下仿此。”如三品见一品，四品见二
品，行两拜礼。一品、二品官，答受从宜。馀品仿此。如有
尊卑亲戚之分，从行私礼。二十九年令，凡王府将军
与驸马、仪宾、公侯相见，将军居左，驸马等居右，皆再
拜。与文武一品至三品官相见，将军居中。各官拜，将
军答礼。与四品以下官相见，各官拜，“将军坐受。”《三十
年令》，“凡百官以品秩高下分尊卑，其品级近者相见，
行礼则东西对立，稍卑者居西，高者居东。其品秩相
越二三等，卑者居下，尊者居上。其相越四等者，则卑
者拜下，尊者坐而受礼。有事则跪白。如一品与二品
相见，二品居西行礼，一品居东答礼；与三品、四品相
见，三品、四品居下行”礼，一品居中答礼。与五品以下
相见，一品坐受禀事则跪。馀仿此。

凡司属官品级亚于上司官者，禀事则跪。凡近侍官
员，难拘品级行跪拜礼，亦不许与外官交接。凡同僚
官，品级有高下者，不拘。凡大小官员，于内府相见，不
许跪拜。弘治十一年议准王府长史不许行走三司
中门，若相见之际，须以礼待。十五年，奏准陕西行太
仆寺卿与御史相见，比辽东、山西等处例，出入行中
门正道。

凡官员聚坐。洪武二十年定，凡文武官公聚，各依品
级序坐。若资品相同者，各照衙门次第。若王府官属
与朝官坐立，各照品级，俱在朝官之次。二十四年令
凡学官位于杂职之上。宣德三年，令御史给事中照
品级坐。景泰三年，令六科都左右给事中内外序坐，
书衔俱居御史之左。成化二年奏准，凡镇守总兵巡抚等官列坐，总兵系伯爵以上者居左，巡抚系佥都
御史以上者居右。若总督、提督军务等官，自佥都御
史以上，俱坐于总兵官侯、伯之左，列名于前。五年奏
准“在京法司会官审囚，俱于承天门外，东西重行列
位：公、侯、驸马、伯列于东班，都督等官列于东班后行，
尚书、都御史、侍郎等官列于西班”，通“政司、大理寺佐
贰官并六科掌科给事中，列于西班。后行礼部会议
民情，俱于阙左门东直房序坐，尚书、左右都御史等
官上坐，侍郎、副都御史等官对坐，通政司参议、大理
寺寺丞等官，列于东傍，六科掌科都给事中，列于西
傍。南京文武衙门公事会集序坐亦如之。”八年奏准，
“御史、郎中、员外郎、主”事奉敕同差者，俱照所差职名，
先后序坐。若郎中等官奉敕会同御史，或御史奉敕
会郎中等官行事，当以奉敕之人坐左次者居右。其
各衙门一应公差，有关会御史者，俱让御史居左。若
不系同差别处，政务相关，止依品级序坐。十四年，定
在外总兵、巡抚官位次：左右。都督与左右都御史并
都督同知与副都御史并都督佥事与佥都御史，并
俱文武东、西伯以上，则坐于左。十五年奏准，都御史
系总督及提督军务者，不分左右，副佥俱坐于左。总
兵官虽伯以上，亦坐于右。

凡官员相遇回避：洪武二十年定，“凡驸马遇公侯，分
路而行。一品、二品遇公侯驸马，引马侧立，须其过。二
品见一品、二品，趋右让道而行。三品遇公侯驸马，引
马回避，遇一品，引马侧立，遇二品，趋右让道而行。四
品遇一品以上官，引马回避；遇二品，引马侧立，遇三
品，趋右让道而行。五品遇二品以上官，引马回避，遇”
三品引马侧立，遇四品，趋右，让道而行。“六品”遇三品
以上官引马回避；遇四品引马侧立，遇五品，趋右，让
道而行。“七品”遇四品以上官引马回避；遇五品引马
侧立，遇六品，趋右，让道而行。“八品”遇五品以上官引
马回避；遇六品引马侧立，遇七品，趋右，让道而行。“九
品”遇六品以上官引马回避；遇七品引马侧立。遇八
品，趋右让道而行。品级相等者，分路而行。如有亲戚
尊卑之分，听从回避。

凡遇王府、将军于道。驸马仪宾公侯让左。文武一品
至三品官引马侧立。四品以下官下马

凡内官出入、遇驸马于道、必须下马。遇公侯一品二
品官、引马侧立。遇三品四品官、分路而行

凡公侯驸马一品、二品官随从《火者》人等，非跟随本
官而私自出入者，凡遇文武官，必须下马。违者治罪。
凡所属官遇上司官，引马回避。所属官品级高者，遇
上司官卑者，分路而行。

凡官员应合回避，而路窄不可回避者，则下马拱立。
应分路者，不得占中道。

凡文武官出入，应合开道，而自不开道，致令应避官
员，不曾回避者，不问。若因而生事者，止问上官。
《凡街市军民人等》买卖，及乘坐驴马出入者，遥见公
侯驸马一品以下至四品官过往，即便下马让道。
凡官员当避路者，《若承宣召》，及祠祭官诣祠所，并有
捕逐者在道，虽应避之官不避。

凡属官见上司。洪武二十年令、凡属官见上司官，必
序立于堂阶之上。总行一揖，上司拱手，首领官答揖。
其公干节序见上司官，皆行两拜礼，长官拱手，首领
官答礼。四年令、凡揖礼，下见上，躬身举手齐眼为敬。
上官随坐随立无答。其次，下官举手齐口、上官举手
齐心答之。五年令、凡内外掾史、令史、书吏、宣使奏差
人等，晨谒长官，必序立阶下，一揖乃退。长官不答礼，
幕官拱手。十六年令教官、生员见上司，一遵宪纲行
礼。如有出郊迎送，及妄行跪礼，过为称呼者，听巡按
御史、按察司官依律究问。若上司故违宪纲者，亦行
纠奏。嘉靖八年，命巡按御史于守令官不许作威挫
辱，知府相见不许行跪礼。

凡官员公座。洪武二十年定、凡大小衙门官员、每日
公座、行“肃揖礼。”佐贰官揖长官、长官答礼。首领官揖
长官佐贰官、长官佐贰官拱手

凡官员到任。洪武十八年定、一有司新官受职赴任
者、未到城一舍二三十里而止。先令人报知礼房吏、
告示官属及父老人等、相率出城来会、令洒扫合祀
神祇祠宇、备牲醴祭仪、以候谒告

一参见礼。先从皂隶，次吏典，各行两拜礼，新官坐受。
次合属官参见，亦行两拜礼，新官拱手答礼。次首领
官见，行两拜礼，新官起身拱手答礼。次佐贰官行两
拜礼，新官出公座答礼。如是佐贰官到任，先受所属
并首领官行礼，后至长官前，行两拜礼，长官出公座
答礼毕，谕僚属曰：朝廷设官置吏，欲其敬神恤民，亲
贤远奸，兴利除害。某不敏，沗兹重任，尚赖一二僚属
及邑中长者匡其不逮，庶免后艰。其四境之内，利有
当兴，弊有当革者，某等当共竭力为之，以安黎庶。”谕
毕，署押公文，各房吏典将该管应有已未完结事件
施行等项，逐一开写须知，呈报新官。署押文书，如系长官，则交割印信，仓库匙钥等件毕，照依各房呈报
“《须知事目》，逐一发落。署判公事毕，将所祭牲酒与官
属父老享饮而退。其九年考满，仍具牲酒，率官属、父
老人等辞庙致祭，就以祭物出郊饯别而去。其祝文
及所谕之言，礼生代说亦可。